cyanic-selkie/wikianc huggingface dataset:
Grantia extusarticulata
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1886 deur Carter.
Pous Julius
Pous Julius kan verwys na een van drie pouse van die Rooms-Katolieke Kerk, nl.:
577
Die jaar 577 was 'n gewone jaar wat volgens die Gregoriaanse kalender op 'n Woensdag begin het. Dit was die 77ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Kaap die Goeie Hoop
Die Kaap die Goeie Hoop is die naam van 'n landpunt aan die suide van Afrika, naby Kaapstad, Suid-Afrika.
Dit is tradisioneel (en verkeerdelik) geag as die oorgangspunt tussen die Atlantiese Oseaan en die Indiese Oseaan — tegnies lê die skeiding tussen die twee oseane verder ooswaarts by Kaap Agulhas, wat ook die mees suidelike punt van Afrika is. Die natuurreservaat by Kaappunt bied ook pragtige natuurskoon.
Geskiedenis
Die Kaap die Goeie Hoop was eerste deur die Portugese seevaarder Bartolomeus Dias in 1488 omgevaar, wat dit die "Kaap van Storms" (Cabo das Tormentas) genoem het. Later het Johannes II van Portugal dit hernoem as die "Kaap die Goeie Hoop" (Cabo da Boa Esperança), omdat dit die roete na die Ooste moontlik gemaak het.
Die Nederlandse handelaar Jan van Riebeeck het 'n voorraadkamp vir die Verenigde Oos-Indiese Kompanjie (VOC) naby die Kaap op 6 April 1652 opgestel, wat uiteindelik tot Kaapstad ontwikkel het.
Op 31 Desember 1687 is 'n groep Hugenote vanaf Nederland na die Kaap gestuur; hulle het na Nederland gevlug uit Frankryk om die godsdienstige vervolging daar vry te spring. Die VOC het ambagsmanne benodig in die Kaap, en die Nederlandse Regering het geleenthede in die Kaap gesien wat hulle kon vul.
Die Verenigde Koninkryk het op 19 Januarie 1806 die Kaap beset. Dit is afgestaan aan die VK deur die Anglo-Nederlandse Ooreenkoms van 1814, en was van toe af as die Kaapkolonie bekend.
Edward Everett Horton
Edward Everett Horton (18 Maart 1886 – 29 September 1970) was 'n Amerikaanse akteur en regisseur. Hy was bekend vir sy rolle in die rolprente Top Hat (1935), Holiday (1938), Arsenic and Old Lace (1944), en It's a Mad Mad Mad Mad World (1963).
578
Die jaar 578 was 'n gewone jaar wat volgens die Gregoriaanse kalender op 'n Donderdag begin het. Dit was die 78ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Fanny Rowe
Fanny Rowe (26 Junie 1913 – 31 Augustus 1988) was 'n Engelse aktrise. Sy was bekend vir haar rolle in die rolprent Lady Caroline Lamb (1972) en in die televisiereekse The Mulberry Accelerator (1955), Armchair Theatre (1956), en The Forsyte Saga (1967).
Europese vleisanger
Die Europese vleisanger (Acrocephalus schoenobaenus) is 'n redelik algemene Palearkties-broeiende trekvoël. Die voël word 12 – 13 cm groot en weeg 9 - 16 gram. In Engels staan die voël bekend as die Sedge warbler.
Somer van Liefde
Die Somer van Liefde (Engels: Summer of Love) was 'n maatskaplike verskynsel wat in die somer van 1967 ontwikkel het toe 100 000 mense in San Francisco se Haight-Ashbury-buurt vergader en 'n kulturele en politieke rebellie begin het. Terwyl daar ook byeenkomste van hippies in New York, Los Angeles, Philadelphia, Seattle, Portland, Washington, DC, Chicago, Montreal, Toronto, Vancouver en dwarsoor Europa plaasgevind het, het die hippierewolusie hom in San Francisco afgespeel – in 'n smeltkroes van musiek, psigoaktiewe dwelmmiddels, seksuele vryheid, kreatiewe uitdrukking en politiek.
Die Somer van Liefde was 'n beslissende oomblik in die 1960's waartydens die hippieteenkultuur vir die eerste keer openbare aandag getrek het. Hierdie ongekende byeenkoms van jongmense word dikwels as 'n sosiale eksperiment beskou – veral vanweë die alternatiewe lewenstyle wat tydens die somer van 1967 en in die volgende jare algemeen voorgekom het. Hierdie lewenstyle het kommunale leefwyses; die vrye en gemeenskaplike gebruik van hulpbronne, dikwels deur vreemdelinge; en vrye liefde behels.
Die gewelddadigste onluste in Amerikaanse stede ooit, wat in dieselfde somer uitgebreek het, het met die bogenoemde vreedsame gebeure gekontrasteer. So het rasse-onluste onder meer in Detroit en Newark ontvlam. Na hierdie aspek van die somer van 1967 word dikwels as "Die Lang, Warm Somer" verwys. Die geweldpleging word algemeen toegeskryf aan rassediskriminasie teen Afro-Amerikaners en die ontevredenheid en woede wat dit onder swart burgers veroorsaak het.
Dubbele waterboeglynknoop
Die dubbele waterboeglynknoop is 'n lus wat baie soortgelyk is aan die dubbele boeglynknoop, maar effens sterker.
Eienskappe
Hierdie is 'n baie sterk, veilige knoop, wat nie maklik losgaan wanneer dit gebruik word nie, maar het die voordeel dat dit maklik na gebruik losgemaak kan word. Hierdie knoop is maklik om te knoop, en die lus verskuif nie onder las nie.
Gebruike
Aangesien hierdie knoop baie veilig is, en maklik losgemaak kan word, is dit baie gewild onder bergklimmers. Alhoewel die syfer 8-knoop effens sterker is, verkies baie bergklimmers hierdie knoop aangesien dit steeds baie veilig is, en maklik losgemaak kan word nadat dit 'n las gedra het, sodat die tou weer gebruik kan word.
Aangesien hierdie knoop se lus nie onder las skuif nie, en vinnig en maklik geknoop kan word, is dit 'n goeie knoop vir reddingswerk. Voorbeelde hiervan is vir 'n tou rondom 'n persoon se lyf (onder die arms) wanneer hy opgehys moet word, of nadat iemand oorboord geval het.
Dit is ook 'n baie handige knoop vir alledaagse gebruik.
Metode van knoop
B. Plaas die boonste lus bo-oor die onderste lus.
C. Ryg die kort punt van die tou deur die twee lusse.
E. Ryg die kort punt van die tou weer deur die twee lusse.
F. Trek die lang kant van die tou en die lus om die knoop styf te trek.
Slag van Nancy
Die Slag van Nancy was 'n veldslag wat op 5 Januarie 1477 naby Nancy, die destydse hoofstad van die Hertogdom Lotaringe, plaasgevind het. Die hertog van Lotaringe, Renatus II, vra die Switserse Bondgenootskap om bystand teen hertog Karel die Stoute van Boergondië wat die hoofstad van Lotaringe onder beleg geplaas het. Die 6000 troepe van die Switserse Bondgenootskap vernietig die 10000 man lëer van hertog Karel van Boergondië. Tydens die geveg is Karel die Stoute dodelik gewond en op die slagveld oorlede. Renatus het die jaar tevore tydens die Slag van Murten die Switserse Bondgenootskap teen Karel die Stoute bygestaan. Dit het die Boergondiërs se pogings om Lotaringe te onderwerp tot 'n einde gebring.
Buiten die feit dat Lotaringe sy onafhanklikheid behou het, is die geveg ook van belang omdat hy die uitbreiding van Boergondië gestuit het. Dit het Frankryk die geleendheid gebied om sy magsposisie teenoor die van sy groot teenstander Boergondië te versterk. Hierna het Frankryk dan ook stelselmatig die voormalige besittings van Boergondië ingepalm, soos Pikardië.
1. FC Bocholt
1. FC Bocholt is 'n Duitse sokkerklub uit Bocholt in die deelstaat Noord-Rynland-Wesfale.
Die klub is in 1900 gestig as Bocholter Fußballclub 1900. In 1937 het die klub met Ballspielverein 1909 Bocholt saamgesmelt en die naam Ballspielverein 1900 Bocholt aangeneem. Die huidige naam is in 1946 aangeneem.
Die klub se grootste sukses is in die 1983/84-seisoen behaal toe Bocholt die kwarteindrondte van die DFB-Pokal gehaal het, waar daar met 1-2 teen FC Beiere München verloor is.
Ninna Cederholm
Ninna Cederholm (gebore 13 April 1974) is 'n Deense aktrise. Sy is bekend vir haar rolle in die rolprente Bella, min Bella (1996) en Next Step (2007), en in die televisiereeks The Protectors (2009).
Grantia fistulata
Grantia fistulata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1886 deur Carter.
Farid ad-Din Attar
Abu Hamid bin Ibrahim Abu Bakr (gebore 1145/46 in Nishapur – oorlede ca. 1221), beter bekend onder sy penname Farid ud-Din (Persies: فریدالدین) en Attar (Persies: عطار - die apteker), was 'n Persiese digter, Moslem, Soefi en teoretikus van mistiek.
Een van die mees bekende van sy 114 werke is die allegoriese gedig Die konferensie van die voëls (1177). In hierdie werk kom die voëls van die wêreld saam om op soek te gaan na die geheimsinnige hof van Simoerg, die koning van die voëls. Na 'n moeilike tog oor sewe valleie bereik 'n deel van die voëls die doel. Die voëls simboliseer dolende menslike siele.
Objekgeoriënteerde programmering
Objekgeoriënteerde programmering (OOP) is 'n paradigma of verwysingsraamwerk in rekenaarwetenskap waarvolgens sagtewarekomponente as 'n stel voorwerpe (objekte) gemodelleer word wat interaktief (reageer met mekaar) is. Dit word gewoonlik geïmplementeer deur gebruik te maak van 'n objekgeoriënteerde programmeertaal.
Voor OOP-tale ontwikkel is, was meeste programmeertale prosedureel (bv. die taal C). In prosedurele tale lê die klem op aksies (funksies) wat take kan verrig deur data te verwerk. Data en aksie is geskei. Hierdie benadering bemoeilik die ontwikkeling van sagteware omdat daar nie oor entiteite wat met mekaar kan reageer gedink kan word nie, maar eerder in terme van data en die aksies wat hierop uitgevoer kan word.
OOP voer egter aan dat die data en funksiedeel van dieselfde eenheid of objek moet wees.
Sleutelbegrippe in objek-oriëntasie:
Die eerste OOP-taal is in 1966 deur Ole-Johan Dahl en Kristen Nygaard van die Norwegian Computing Center geskep. Simula is hoofsaaklik gebruik om rekenaarsimulasies te skep, bv. hoe aansteeklike siektes oor 'n gebied versprei of hoe lugverkeer 'n blokkade oor 'n lughawe mag skep.
In 1972 het Alan Kay van die Xerox Palo Alto Navorsingslaboratorium SmallTalk geskep. Hy het later bekendheid verwerf vir die skepping van die voorloper van die alombekende Windows.
C++ is deur Bjarne Stroustrup van AT&T-laboratoriums in Kalifornië, VSA geskep. Hy het besef dat C reeds baie voordele inhou en het dit verder uitgebrei.
Indierock
Indierock is 'n versamelnaam vir 'n breë verwysing na 'n golf van alternatiewe rockmusiek wat aan die begin die 21ste eeu veral gewild geraak het. Dit word ook met post-punk, alternatiewe rock en grunge verbind.
Indie rock is oorspronklik die naam gegee aan 'n meer ondergrondse musiekgenre, afkomstig van onafhanklike rock. Wat deur die media as indie rock bestempel word is meer toeganklik as oorspronklike indie.
Musiekgroepe
Enon, The Dodos, dEUS, Half Japanese, The Veils, Liam Finn, Sebadoh, Yo La Tengo, Blonde Redhead, Pavement, Sonic Youth, Dinosaur Jr, Fugazi, Les Savy Fav,
David Pevsner
David Pevsner is 'n Amerikaanse akteur. Hy is bekend vir sy rolle in die rolprente Joshua Tree, 1951: A Portrait of James Dean (2012) en Scrooge & Marley (2012).
Matthew Goniwe
Matthew Goniwe (27 Desember 1947 - 27 Junie 1985) was 'n Suid-Afrikaanse anti-apartheidsaktivis en een van die Cradock-4 wat in 1985 blykbaar deur die Suid-Afrikaanse Veiligheidspolisie vermoor is.
Vroeë jare
Goniwe was die jongste van agt kinders. Sy ouers, David en Elizabeth Goniwe, was plaasarbeiders en het in die Emaqgubeni-gedeelte van die ou dorp Cradock, Oos-Kaap, gewoon. Sy gesin het in 1962 na Lingelihle verhuis toe Emaqgumeni kragtens die Groepsgebiedewet gesloop is.
Onderwys
Goniwe het die St. James' Primary School bygewoon en daarna die Sam Xhallie Secondary School, waar hy sy Junior Sertifikaat verwerf het. Hy het 'n onderwysdiploma aan die Universiteit van Fort Hare behaal en na Sam Xhallie teruggekeer as onderwyser in wiskunde en wetenskap. In 1958 het hy by die African National Congress aangesluit en in 1960, terwyl hy nog op laerskool was, by die plaaslike Kommunistiese Party. Hy het ondergrondse politieke klasse van die ANC en die Kommunistiese Party bygewoon. Hy is aan politiek voorgestel deur sy ouer broer, Jamani Jacques Goniwe. In hierdie tyd het hy ook by 'n plaaslike boksklub aangesluit en lid van die Cradock-mannekoor geword.
Van 1961 tot 1963 het hy 'n gedeelte van sy hoërskoolopleiding aan Cradock Bantu Secondary voltooi. Van 1964 tot 1965 het hy matriek aan die Healdtown College naby Fort Beaufort behaal. Hy het ook lid geword van die Moral Regeneration Movement ('n organisasie wat gemik was op moraliteit onder jong mense) en van die Healdtown-kerkkoor. Hy het verder studeer aan die Universiteit van Fort Hare, waar hy 'n onderwysdiploma verwerf het met wiskunde, onderwys, fisika en chemie as hoofvakke.
Werk
Goniwe se eerste onderwyspos was aan Cradock Bantu Secondary, waar hy wiskunde en wetenskap gegee het. In 1972 het hy sy werk verlaat om 'n BA-graad in wetenskap aan Fort Hare te behaal, maar hy is meegedeel dat daar net voorsiening gemaak is vir studente wat direk uit die hoërskool is. Daarna het hy vlugtig klas gegee aan die Sithebe Secondary School. In 1973 het hy by die Hoërskool Holomisa in Mqanduli in Bityi Village aangesluit. Die skool was geleë in 'n vervalle kerkgebou, wat hy help opknap het. Hier het hy 'n voedingskema, skoolkoor, debatsvereniging en boks-, rugby- en sokkerklubs op die been gebring. In 1975 is hy met Nyameka getroud, wat haar later as maatskaplike werker bekwaam het. Hulle het twee kinders gehad, Nobuzwe en Nyaniso.
Aktivisme
Goniwe se politieke standpunte is beïnvloed deur dominee Canon James Calata, 'n stigterslid en voormalige sekretaris van die South African Native National Congress. Goniwe het 'n marxistiese sel gestig wat 'n leesgroep was wat marxisme en kommunisme bestudeer het. Die sel het persone soos Dumisa en Lungisile Ntsebeza, Meluxolo Silinga en Michael Mgodolozi ingesluit. Hulle het Marxistiese selle gevestig in opvoedkundige instellings soos die Universiteit van Fort Hare en op dorpe soos Mqanduli, Mthatha, Whittlesea en King William’s Town.
In 1975 is Dumisa, Ntsebeza, Silinga en Mgodolozi in hegtenis geneem nadat ’n lid van die groep aan die polisie inligting verskaf het oor hul ondergrondse werk. Goniwe is op 19 Julie 1976 in hegtenis geneem. Hulle is aangekla ingevolge die Wet op die Onderdrukking van die Kommunisme nr. 44 van 1950, wat die Suid-Afrikaanse Kommunistiese Party verbied en die regering die mag gegee het om publikasies te verbied wat kommunisme bevorder. Hulle is in die maksimum gevangenis in Wellington aangehou totdat hulle verhoor afgehandel is. Hulle is tot vier jaar in die Mthatha-gevangenis gevonnis, behalwe Mgodolozi, wat 'n opgeskorte vonnis gekry het. Terwyl hy in die tronk was, het Goniwe studeer en 'n BA-graad in politieke wetenskap en onderwys deur die Universiteit van Suid-Afrika behaal.
Goniwe is in Oktober 1981 uit die tronk vrygelaat. Daarna was hy hoof van die departement wetenskap en wiskunde aan die Nqweba High op Graaff-Reinet. In 1983 is hy aangestel as skoolhoof by Sam Xhali Secondary in Lingelihle. Dieselfde jaar is die Cradock Youth Association (CRADOYA) gestig en Goniwe het sy eerste voorsitter geword met Fort Calata, 'n vriend en kollega, as sekretaris. Hul eerste betoging was gerig op die huurstelsels wat deur die Oos-Kaapse bestuursraad voorgestel is. In 1983 reël Goniwe 'n massavergadering met inwoners van Cradock om te bespreek hoe die gemeenskap op die hoë huurgeld moet reageer. Hulle het die Cradock Residents Association (CRADORA) gestig en Goniwe tot sy eerste voorsitter verkies. Die organisasie het druk op die Oos-Kaapse administrasieraad uitgeoefen en huurgeld is verlaag.
Ná die stigting van die United Democratic Front op 20 Augustus 1983 het CRADORA een van sy affiliasies geword. Hy het ook op versoek van die verbanne ANC met ondergrondse politieke aktiwiteite begin. Onder die UDF was hy aan die voorpunt van die bestryding van hoë huurgeld, plaaslike apartheidstrukture (swart plaaslike owerhede) en die driekamerparlement en hul verkiesing. Onder sy leiding het CRADORA straat- en gebiedskomitees gestig, en dit het bekend gestaan as die Goniwe-plan (G-plan) wat nasionaal deur die UDF aanvaar is.
In 1983 het die Departement van Onderwys en Opleiding (DET) probeer om hom na Graaff-Reinet oor te plaas. Die veiligheidspolisie was versigtig vir Goniwe en sy invloed as skoolhoof by Nqweba High. Goniwe het die oordrag geweier en is afgedank. Die gemeenskap het ter ondersteuning van hom skoolboikotte gereël wat uiteindelik vyftien maande geduur en na ’n paar skole buite Cradock versprei het. Goniwe is in Maart 1984 aangestel as 'n landelike organiseerder vir die UDF, wat daartoe gelei het dat hy permanent deur die veiligheidspolisie dopgehou is. Ná CRADOYA is vergaderings verbied en het die gemeenskap gereageer met betogings, wat deur die polisie onderdruk is.
Op 30 Maart 1984 is Goniwe, Fort Calata, Madoda Jacobs en Mbulelo Goniwe aangehou weens die vermoede dat hulle opstokers was van die skoolboikot wat direk en indirek gelei het tot verdere skoolboikotte binne baie gemeenskappe in Suid-Afrika. Die destydse Minister van Wet en Orde, Louis le Grange, het alle vergaderings vir drie maande verbied, wat tot verdere onluste gelei het. Terwyl hy in aanhouding was, is hy uit sy onderwyspos ontslaan. Goniwe is op 10 Oktober 1984 met 'n onstuimige ontvangs vrygelaat en hy het 'n beroep gedoen op 'n "Swart Kersfees", wat die boikot van winkels in wit besit uitgebrei het. Daarna het hy by die Black Sash-beweging aangesluit wat gehelp het met die krisis in Cradock se skole. Die boikot is in April 1985 afgelas. In 1985 is hy aangestel as UDF-organiseerder en het hy begin met die stigting van bevrydingsverenigings en sektororganisasies binne onderdrukte gemeenskappe. Hy het dit in 56 gebiede gedoen. Op 26 Junie 1985 het CRADORA dertig jaar van die Vryheidsmanifes gevier. Goniwe het die hooftoespraak gelewer oor die stigting daarvan in Kliptown.
Moord
Op 27 Junie 1985 het Goniwe, Fort Calata, Sparrow Mkonto en Sicelo Mhlauli, wat later as die Cradock-4 bekend gestaan het, na Port Elizabeth gegaan om 'n provinsiale vergadering van die UDF by te woon. Die Cradock-4 is kort ná hul vertrek uit Port Elizabeth na bewering deur die veiligheidspolisie naby Bluewaterbaai ontvoer en vermoor. Goniwe se verbrande en verminkte lyk is 'n paar dae later ontdek. 'n Begrafnis is op 20 Julie 1985 vir die Cradock-4 gehou waar Allan Boesak, Beyers Naudé en Steve Tshwete toesprake gelewer het. 'n Boodskap van die destydse president van die ANC, Oliver Tambo, is voorgelees.
Gedenktekens
Ná die einde van apartheid in 1994 is Goniwe op 'n aantal maniere herdenk. Die Matthew Goniwe School of Leadership and Governance is gestig om te dien as die opleidingsarm van die Gautengse onderwysdepartement, en die Matthew Goniwe Memorial High School is na hom vernoem. 'n Gedenkteken is ook opgerig ter ere van die Cradock-4.
Die Suid-Afrikaanse Demokratiese Onderwysersunie, die grootste onderwysersunie in die Suidelike Halfrond, het sy hoofkantoor vernoem na die Matthew Goniwe-huis as revolusionêre simbool ter nagedagtenis aan die rol wat hy gespeel het in die stryd om die vorming van die Suid-Afrikaanse samelewing, en onderwys in besonder.
Otto du Plessis-pad
Die Otto du Plessis-pad verbind die Swartbergpas met Gamkaskloof. Hierdie nou pad van nagenoeg 50 km is in so 'n swak toestand dat dit slegs geskik is vir die gebruik van motors met 'n hoë grondvryhoogte. Die mees westelike deel van die pad is die Elandspadpas. Om die hele lengte van die pad af te lê, duur ongeveer 3 uur.
Die pad is op 9 Augustus 1962 deur Nico Malan, die administrateur van Kaapland, geopen en dra die naam van sy voorganger Otto du Plessis. Ingenieur P. Reilly was die ontwerper en J.W. van Zyl die bouer van die pad. 'n Beskeie monument staan by die afdraai uit die Swartbergpas.
Die Otto du Plessis-rylaan (deel van die M14) loop van Milnerton noordwaarts langs die kus na Melkbosstrand, Duynefontein en die kernkragsentrale by Koeberg.
Beide paaie moet nie verwar word met die Otto du Plessis-pas in die Oos-Kaap tussen Ida en Clifford nie.
Grasveldtaaibos
Die grasveldtaaibos (Searsia discolor), voorheen Rhus discolor, is 'n struik wat voorkom in Gauteng, KwaZulu-Natal, Limpopo, Mpumalanga, Noordwes, Oos-Kaap, die Vrystaat asook Lesotho en Eswatini. Die struik kan tot 1 m hoog word. Die blommetjies is klein en wissel van groenerig tot gelerig, soms wit. Die struik blom van Oktober tot Mei. Die vruggies verskyn van Mei tot Julie. Manlike en vroulike blommetjies word op afsonderlike plante gedra.
Alison Sweeney
Alison Sweeney (gebore 19 September 1976) is 'n Amerikaanse aktrise, regisseuse, en vervaardiger. Sy is bekend vir haar rol in die televisiereeks Days of Our Lives (1965).
June Foray
June Foray (18 September 1917 – 26 Julie 2017) was 'n Amerikaanse aktrise. Sy is bekend vir haar rolle in die rolprente Who Framed Roger Rabbit (1988) en Mulan (1998), en in die televisiereeks The Bullwinkle Show (1961).
Grootrietsanger
Die grootrietsanger (Acrocephalus arundinaceus) is 'n redelik algemene Palearkties-broeiende trekvoël. Die voël word 18 – 20 cm groot en weeg 20 - 42 gram. In Engels staan die voël bekend as die Great reed warbler.
Die Erfenisstigting
Die Erfenisstigting is as 'n maatskappy sonder winsmotief gestig. Die ES se visie is om openbare bewussyn van bedreigde erfenis deur die behoud, bewaring en volhoubare benutting van erfenishulpbronne te skep. Bedreigde erfenishulpbronne sluit onder meer historiese geboue en strukture, monumente en erfenisterreine, kulturele praktyke, kunswerke, argiewe, begraafplase en grafte in. Bedreigings wissel van natuurlike verval, toevallige skade en vandalisme, tot gebrek aan befondsing en kapasiteit.
Erfenissentrum
Die Erfenissentrum is op 4 September 2008 geopen. Die uitstalling 'Afrikaners in die 20ste eeu: baanbrekers, bakens en brûe – ‘poskaartflitse’ uit die geskiedenis', is op die boonste vlak. Die uitstalling bestaan uit plasmaskerms waarop kort oudiovisuele programme vertoon word, teks en fotopanele waarop kulturele, staatkundige en sosio-ekonomiese hoogtepunte kronologies en tematies vertoon word en luisterkamers met musiek en poësie uit verskillende tydperke. Op die middelvloer van die Erfenissentrum is die Navorsingsdienste se moderne leeskamer, toegerus met kopieer- en skandeerfasiliteite en internettoegang vir navorsers. Die gespesialiseerde naslaanbiblioteek bevat nagegenoeg 15 000 boeke, tydskrifte, pamflette, verhandelings en elektroniese bronne.
Argief
Die Erfenisstigting se argief bied bronne oor alle fasette van Suid-Afrikaanse geskiedenis en kultuurgeskiedenis aan navorsers. Dit bestaan uit dokumentversamelings, foto’s, argitektekeninge, kaarte en oudiovisuele materiaal.
Die temas van die versameling is die Groot Trek, die Anglo-Boereoorlog en die geskiedenis van die Voortrekkermonument. Verdere materiaal sluit Afrikaanse kultuurorganisasies in, soos die Afrikaner Broederbond en persoonlike versamelings wat ŉ bydrae lewer tot die kulturele en geskiedkundige aspekte van die Afrikaanssprekende samelewing in Suid-Afrika.
Die argief van die Nederduitsch Herformde Kerk in Afrika is ook in die Erfenissentrum geleë.
Erfenishulpbronbestuur
Die ES bied erfenishulpbronbestuursdienste wat aan die vereistes van die Wet op Nasionale Erfenishulpbronne (Wet No. 25 van 1999) voldoen en wat op internasionale beginsels en standaarde geskoei is. Erfenishulpbronbestuur behels die bewaring, aanbieding en verbetering van beskermde erfenishulpbronne, asook die beskerming, instandhouding, preservering en volhoubare gebruik van erfenishulpbronne ten einde die kulturele betekenis daarvan te beskerm.
579
Die jaar 579 was 'n gewone jaar wat volgens die Gregoriaanse kalender op 'n Vrydag begin het. Dit was die 79ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Klein Karoo (rolprent)
Klein Karoo is ’n Afrikaanse rolprent wat op 1 Februarie 2013 in teaters oral in Suid-Afrika begin draai het. Tydens die openingsweek het die rolprent beter by die loket gevaar as Steven Spielberg se Lincoln, wat op dieselfde dag begin draai het. Meer mense het oor dié naweek na Klein Karoo gaan kyk as na Life of Pi, Les Misérables of Argo of Django Unchained.
Genre
Die rolprent is ’n romantiese komedie. Dit het 'n OL-ouderdomsperk (ouerleiding vir jong kinders).
Storielyn
’n Jong onderwyseres van Oudtshoorn, Cybil Ferreira, sal enigiets in haar vermoë doen om te verseker dat haar projek by die plaasskooltjie Kalfieskraal voortgaan. Die grond waarop Kalfieskraal gebou is, is te koop en die potensiële kopers stel nie in die projek belang nie. So kom Frans Coetzee in die prentjie. Frans is ’n rolprentvervaardiger met ’n gebroke hart, wat in die Klein-Karoo is om saam met sy span ’n dokumentêr oor opheffingswerk in die omgewing te maak - en hopelik in die proses te vergeet van liefde, vrouens, en al die moeilikheid wat daarmee gepaardgaan. Cybil en Frans se paadjies kruis en beide se wêrelde word totaal omver gegooi.
Robert Horton (akteur)
Robert Horton (29 Julie 1924 – 9 Maart 2016) was 'n Amerikaanse akteur. Hy was bekend vir sy rolle in die rolprent The Green Slime (1968) en in die televisiereekse Alfred Hitchcock Presents (1955) en Matinee Theatre (1955).
Beverly Rudd
Beverly Rudd is 'n Engelse aktrise. Sy is bekend vir haar rolle in die rolprente Into the Woods (2011) en National Theatre Live: The Magistrate (2012), en in die televisiereekse Coronation Street (1960) en Trollied (2011).
Strategie
Strategie (van die Griekse στρατηγία stratēgia, "die kuns van die troepeleier; die kantoor van die generaal, bevelvoering" ) is 'n hoëvlak-plan om een of meer doelwitte onder onsekere toestande te bereik. In die sin van "die kuns van die generaal", wat etlike ondervertakkings van vaardighede insluit, onder meer taktiek, beleëringskuns, logistiek, ens., het die term in die 6de eeu in Oos-Romeinse terminologie in gebruik gekom, en is eers in die 18de eeu in Westerse spreektale vertaal. Van toe tot die 20ste eeu het die woord "strategie" die betekenis gehad van "'n omvattende manier om politieke doelwitte na te streef, insluitend die dreigement of werklike gebruik van geweld, met redevoering" in 'n militêre konflik, waaraan albei teëstanders deelneem.
Bengkoeloe
Bengkoeloe (vroër Bengkoelen) is 'n stad en lê op die Sumatraeiland in die provinsie Bengkoeloe in Indonesië. Bengkoeloe is die provinsiale hoofstad. duimnael|links|300px|Die oue Engelse Fort Marlborough in Bengkoeloe
Strategie
Strategie is belangrik omdat die hulpbronne wat beskikbaar is om die doelwitte te bereik gewoonlik beperk is. Strategie behels oor die algemeen die stel van doelwitte, die bepaling van wat gedoen moet word om die doelwitte te bereik, en die benutting van die hulpbronne om die aksies uit te voer. 'n Strategie beskryf hoe die doelwitte deur die gebruik van die middele (hulpbronne) bereik sal word. 'n Strategie kan vooraf bepaal word of kan as 'n patroon van aktiwiteit ontstaan namate die organisasie by sy omgewing aanpas of meeding. Dit behels aktiwiteite soos strategiese beplanning en strategiese denke.
Henry Mintzberg van die McGill-Universiteit definieer strategie as 'n patroon in 'n stroom van besluite in teenstelling met 'n siening van strategie as beplanning, terwyl Max McKeown (2011) redeneer dat "strategie handel oor die vorming van die toekoms" en is die menslike poging om "die verlangde doelwitte met die beskikbare middele te bereik". Dr. Vladimir Kvint definieer strategie as " 'n stelsel om 'n doktrine te vind, formuleer en ontwikkel wat langtermynsukses sal verseker indien dit getrou gevolg word". Kompleksiteitteoretici definieer strategie as die ontplooiing van die interne en eksterne aspekte van die organisasie wat lei tot aksies in 'n sosio-ekonomiese konteks.
Komponente van strategie
Professor Richard P. Rumelt het strategie in 2011 beskryf as 'n soort probleemoplossing. Volgens hom het 'n goeie strategie 'n onderliggende struktuur wat hy 'n kern noem. Die kern het drie dele: 1) 'n Diagnose wat die aard van die uitdaging bepaal of verduidelik; 2) 'n Gidsbeleid vir die hantering van die uitdaging; en 3) Samehangende aksies wat ontwerp is om die gidsbeleid uit te voer. President Kennedy het hierdie drie elemente van die strategie in sy toespraak oor die Kubaanse missielkrisis op 22 Oktober 1962 geïllustreer: Rumelt het in 2011 geskryf die drie belangrike aspekte van 'n strategie is "voorafgaande berading, 'n verwagting van ander se optrede, en die doelgerigte ontwerp van gekoördineerde optrede". Hy beskryf strategie as die oplossing van 'n ontwerpprobleem, met kompromieë wat tussen die verskillende elemente aangegaan, aangepas en gekoördineer moet word, eerder as 'n plan of keuse.
Kirsten Cenius
Kirsten Cenius (gebore 23 November 1943) is 'n Deense aktrise, regisseuse, en vervaardiger. Sy is bekend vir haar rolle in die televisiereekse Guldregn (1986), Operation Negerkys (1996), en Taxa (1997).
Strategie
Die formulering en implementering van 'n strategie
Daar is gewoonlik twee belangrike prosesse aan 'n strategie verbonde: formulering en implementering. Formulering behels die ontleding van die omgewing of situasie, die maak van 'n diagnose, en die ontwikkeling van 'n gidsbeleid. Dit sluit in aktiwiteite soos strategiese beplanning en strategiese denke. Implementering verwys na die aksieplanne wat uitgevoer moet word om die doelwitte te bereik wat deur die gidsbeleid vasgestel is.
Bruce Henderson het in 1981 geskryf: "Strategie hang af van die vermoë om die toekomstige gevolge van die huidige inisiatiewe te voorspel." Die basiese vereistes vir strategie-ontwikkeling sluit onder meer die volgende faktore in: 1) 'n Uitgebreide kennis van die omgewing, mark en mededingers; 2) Die vermoë om hierdie kennis as 'n interaktiewe dinamiese stelsel te ondersoek; en 3) Die verbeelding en logika om tussen spesifieke alternatiewe te kies. Henderson skryf dat 'n strategie waardevol is as gevolg van: "beperkte hulpbronne; onsekerheid oor 'n teenstander se vermoë en bedoelings; die onomkeerbare toewys van hulpbronne; die noodsaaklikheid daarvan om die aksie met verloop van tyd en afstand te koördineer; onsekerheid oor die beheer oor die inisiatief; en die aard van die teenstanders se wedersydse persepsies van mekaar".
Militêre teorie
In militêre teorie en krygkunde is strategie "die benutting, tydens sowel vrede as oorlog, van al die land se magte, deur grootskaalse langtermynbeplanning en ontwikkeling, om veiligheid en oorwinning te verseker". (Random House Dictionary).
Die vader van die Westerse moderne strategiese studie, Carl von Clausewitz, definieer militêre strategie as "die gebruik van veldslae om die einde van die oorlog te verkry". B. H. Liddell Hart se definisie plaas minder klem op die veldslae. Hy definieer strategie as "die kuns om militêre middele te versprei en gebruik om die doelwitte van beleid te behaal". Dus gee albei voorrang aan politieke doelwitte eerder as militêre doelwitte. Die Amerikaanse Vlootkollege-instrukteur Andrew Wilson definieer strategie as "die proses waardeur politieke doelwitte in militêre aksie weergegee word".
Die Oosterse militêre filosofie het veel vroeër ontstaan, met voorbeelde soos Die kuns van oorlog deur Son Tzu van rondom 500 v.C.
Bestuursteorie
Die moderne sakestrategie het in die 1960's as 'n gebied van studie en praktyk na vore gekom; voor daardie tyd het die woorde "strategie" en "kompetisie" selde in boeke en artikels oor bestuur voorgekom. Alfred Chandler het in 1962 geskryf: "Strategie is die bepaling van die basiese langtermyndoelwitte van 'n onderneming, en die aanvaarding van sekere planne van aksie en die toekenning van hulpbronne wat nodig is vir die uitvoering van hierdie planne." Michael Porter het strategie in 1980 gedefinieer as die "...algemene formule vir hoe 'n besigheid gaan meeding, wat sy doelwitte is wat bereik moet word, en wat se beleid nodig sal wees om dié doelwitte tot uitvoer te bring" en die "kombinasie van die doelwitte waarna die maatskappy streef en die middele waarmee hy beplan om daarby uit te kom".
Henry Mintzberg het in 1998 vyf definisies van strategie gegee:
Strategieë in spelteorie
In spelteorie verwys 'n strategie na die reëls wat 'n speler gebruik om te kies tussen die beskikbare opsies. Elke speler in 'n nie-onbeduidende speletjie het 'n reeks moontlike strategieë om te oorweeg wanneer hy/sy die keuse moet maak tussen verskillende skuiwe.
'n Strategie kan gedurig vorentoe kyk en oorweeg watter stappe kan gebeur in elke daaropvolgende deel van die spel – bv. as die speler aksie 1 neem, dan bied dit aan die teenstander 'n sekere situasie, wat dalk nadelig of voordelig kan wees, terwyl as die speler aksie 2 neem, bied dit die teenstanders 'n ander situasie; in elke geval sal die keuse wat hulle maak hul eie toekomstige situasie bepaal.
Grantia foliacea
Grantia foliacea is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1898 deur Breitfuss.
Olimpiese Somerspele 2008
Die Olimpiese Somerspele 2008 (Chinees: 第二十九届夏季奥林匹克运动会; pinyin: Dì Èrshíjiǔ Jiè Xiàjì Àolínpǐkè Yùndònghuì), amptelik bekend as die Spele van die XXIXste Olimpiade, is tussen 8 en 24 Augustus 2008 in Beijing, China, aangebied. Tydens die geleentheid het 10 942 atlete uit 204 nasies aan 302 items in 28 verskillende sportsoorte deelgeneem.
Dit was naas die Spele van 1964 in Tokio en die Spele van 1988 in Seoel die derde Olimpiese Somerspele wat in Asië beslis is. Tokio sal later nog die Spele van 2020 aanbied en Beijing die Winterspele van 2022. Naas Beijing was Istanboel, Osaka, Parys en Toronto kandidate vir die organisasie van die 2008-Somerspele gewees.
Die opening- en sluitingseremonies het in die Nasionale Stadion van Beijing, ook bekend as "voëlnes", plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer Volksrepubliek China die laaste, maar aangesien die plaaslike taal Mandaryns is, is dié taal se alfabet gebruik om die volgorde te bepaal. Natalie du Toit, swemmer en gouemedaljewenner tydens die Paralimpiese Somerspele 2004, het die Suid-Afrikaanse vlag ingedra.
Die Paralimpiese Somerspele 2008 is tussen 6 en 17 September in Beijing gehou.
Toewysing
Beijing is op 13 Julie 2001 in Moskou deur die Internasionale Olimpiese Komitee gekies as die gasheer vir die Olimpiese Somerspele in 2008. Dié stad is bo die ander kandidate op die kortlys, naamlik Istanboel (Turkye), Osaka (Japan), Parys (Frankryk) en Toronto (Kanada) gekies. Stede soos Bangkok, Havana, Kaïro, Kuala Lumpur en Sevilla was ook voorgestel, maar het nie die kortlys gemaak nie.
Die stemming het as volg verloop:
Omstredenheid
Die toekenning van die Spele aan die Volksrepubliek China was in sommige kringe omstrede weens die land se ondemokratiese regering en swak menseregterekord. Amnestie Internasionaal het in April 2007 gemeld dat die situasie met die aanloop na die Spele vir terdoodveroordeeldes en buitelandse joernaliste verbeter het, terwyl die onderdrukking van plaaslike joernaliste en politieke aktiviste besig was om toe te neem. Die getal mense onder huisarres en inhegtenisnames sonder regsproses het volgens Amnestie Internasionaal ook toegeneem.
Uit 'n ondersoek van Play Fair 2008, 'n organisasie van vakbonde en aksiegroepe, blyk dit dat daar ook probleme was met die vervaardiging van goedere soos pette, tasse en penne wat vir die geleentheid gemaak word. Kinderarbeid word op groot skaal in Chinese fabrieke aangewend en mense word nie die helfte van die minimumloon betaal nie. Die Organisasiekomitee van die Spele het aangekondig dat hierdie bedrywighede ondersoek sal word.
Van die atlete was besorg dat die lugbesoedeling wat oor die stad hang hulle prestasies nadelig kon beïnvloed. Die Beijing munisipale regering het ingestem om die besoedelingsprobleem aan te spreek en verskeie fabrieke in die omgewing is gesluit.
Seremonies
Die opening- en afsluitingseremonie is in die nuwe Nasionale Stadion van Beijing gehou, waar byna 100 000 toeskouers geakkommodeer kan word. Die stadion vertoon uiterlik soos 'n voëlnes en word in die volksmond dan ook as sodanig aangedui. Die stadion is deur die argitekfirma Herzog & de Meuron ontwerp.
Die aflos met die Olimpiese fakkel is vanaf Athene, deur die Himalaja, na Beijing geneem. Die fakkel is ook deur 'n groep van 80 spesiaal opgeleide bergklimmers na die spits van Berg Everest gedra. Die voormalige Chinese gimnas, Li Ning, het die eer te beurt geval om die Olimpiese vlam aan te steek.
Die Olimpiese vlam is op 24 Augustus 2008 uitgedoof tydens die afsluitingseremonie. Guo Jinlong, die burgemeester van Beijing, het die Olimpiese vlag aan die burgemeester van Londen, Boris Johnson oorhandig, waar die 2012-spele aangebied gaan word.
Julia Sweeney
Julia Sweeney (gebore 10 Oktober 1959) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente It's Pat: The Movie (1994), Pulp Fiction (1994), Stuart Saves His Family (1995), en Monsters University (2013).
Olimpiese Somerspele 2008
Sporte
28 Olimpiese sportsoorte in 302 dissiplines is tydens die Spele beoefen. Tydens die Spele is 301 goue medaljes oorhandig. • 4
Stadions
31 sportplekke is tydens die Olimpiese Somerspele 2008 gebruik:
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Suid-Afrikaanse deelname
Die Suid-Afrikaanse swemmer Natalie du Toit, die wenner van vyf goue medaljes by die Paralimpiese Somerspele 2004, het gekwalifiseer om aan die Spele deel te neem. Daarby word sy die eerste geamputeerde atleet wat vir die Olimpiese Spele kwalifiseer sedert Olivér Halassy in 1936.
Die Paralimpiese atleet Oscar Pistorius is eers deur die Internasionale Atletiekfederasie verbied om aan die Olimpiese Spele deel te neem nadat 'n Duitse universiteit bevind het dat sy bioniese kunsbene hom 'n voordeel bo gewone atlete gee. Die verbod is later opgehef, maar hy kon nie vir deelname kwalifiseer nie.
Suid-Afrika kon slegs 'n enkele silwer medalje tydens die Spele inpalm (Godfrey Khotso Mokoena vir verspring).
Getal medaljes
[[Lêer:2008 Summer Olympics medal map.png|duimnael|400px|Kaart van medaljes volgens lande:
vertoon lande, wat ten minste een goue medalje gewen het.
vertoon lande, wat ten minste een silwer medalje gewen het.
vertoon lande, wat ten minste een brons medalje gewen het.
Swart vertoon lande, wat nie aan die Olimpiese Somerspele 2008 deelgeneem het nie.
'n vertoon die gasheerstad (Beijing).
vertoon lande, wat hul eerste medalje tydens die Somerspele gewen het.]] Hier is die top tien lande wat medaljes by die Spele verower het:
Michelle Forbes
Michelle Forbes (gebore 8 Januarie 1965) is 'n Amerikaanse aktrise. Sy is bekend vir haar rolle in die rolprente Kalifornia (1993) en Escape from L.A. (1996), en in die televisiereekse 24 (2001) en True Blood (2008).
Kanton Zug
Kanton Zug (of Zoug) is een van die 26 Switserse kantons met 127 642 inwoners. Dit is geleë in die sentrale deel van Switserland en sy hoofstad is Zug. Met 'n oppervlak van slegs 239 km2 is die kanton een van die kleinste kantons in Switserland. Dit is nie onderverdeel in distrikte nie, maar wel in elf munisipaliteite. 55% van die inwoners praat Duits as moedertaal.
Kanton Zürich
Zürich is 'n kanton in Switserland met sowat 1 441 duisend inwoners. 83,4% van die inwoners praat Duits as moedertaal. Die hoofstad is Zürich.
Allen Hoskins
Allen Hoskins (9 Augustus 1920 – 26 Julie 1980) was 'n Amerikaanse akteur. Hy was bekend vir sy rol in die rolprent Reckless (1935).
Margaret Ford-Taylor
Margaret Ford-Taylor is 'n Amerikaanse aktrise.
581
Die jaar 581 was 'n gewone jaar wat volgens die Gregoriaanse kalender op 'n Maandag begin het. Dit was die 81ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Kanton Bern
Bern is 'n kanton in Switserland met sowat 1 009 000 inwoners. Die taalgrens tussen Alemanniese (Duitssprekende) en Franssprekende Switserland (Romandie), in Alemanniese Switserland skertsend Röstigraben genoem, loop deur die kanton waar albei tale ampsstatus geniet. 84,2% van die inwoners praat Duits as moedertaal, sowat elf persent Frans. Die hoofstad is Bern.
Stanley Rous
Sir Stanley Ford Rous (25 April 1895 – 18 Julie 1986) was die 6de president van FIFA, van 1961 tot 1974. Van 1934 tot 1962 was hy die die sekretaris van die Engelse sokkerbond, asook 'n internasionale skeidsregter.
580
Die jaar 580 was 'n skrikkeljaar wat volgens die Gregoriaanse kalender op 'n Saterdag begin het. Dit was die 80ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad.
Stanley Rous
Rous sterf in die ouderdom van 91 in Paddington (Londen) aan leukemie (bloedkanker). Hy is in die Westminster-abdy gegrawe.
Sydney Sweeney
Sydney Sweeney (gebore 12 September 1997) is 'n Amerikaanse aktrise. Sy is bekend vir haar rolle in die rolprent Under the Silver Lake (2018) en in die televisiereekse The Handmaid's Tale (2017) en Everything Sucks! (2018).
Jay Pharoah
Jay Pharoah (gebore 14 Oktober 1987) is 'n Amerikaanse akteur en skrywer. Hy is bekend vir sy rolle in die rolprente Lola Versus (2012), Ride Along (2014), en Unsane (2018), en in die televisiereeks Saturday Night Live (1975).
Grantia genuina
Grantia genuina is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Grantia en tot die familie Grantiidae. Die wetenskaplike naam van die spesie is die eerste keer geldig gepubliseer in 1931 deur Row & Hozawa.
Lozère
Lozère (48) is 'n département in die suide van Frankryk en vorm saam met vier ander départements die région Oksitanië aan die westelike Mediterreense kus van die land. Die naam is afgelei van die bergreeks Mont Lozère, die hoogste in die Sentraalmassief (Frans: Massif Central) met 1 699 meter.
Geografie
Lozère se landskap word deur talle heuwels oorheers. Die département lê op 'n plato met 'n gemiddelde hoogte van 1 000 meter bo seevlak, met uitgestrekte kaal 3- en pragtige weivelde, wat in die somer met 'n oordaad bergplante soos arnika, gentiaan en peperment kan spog.
Geskiedenis
Die département word tydens die Franse Rewolusie van 1789 geskep en beslaan 'n groot gedeelte van die voormalige bisdom Gévaudan in die provinsie Languedoc.
Die inheemse wolwe van die Sentraalmassief is lankal uitgeroei. Die soöloog Gérard Ménatory stig in 1962 die natuurpark Les Loups du Gévaudan, wat langs die Nasionale Roete 9 tussen die dorpe Marjevols en Aumont lê. Hier word Kanadese en Poolse wolwe "ingeburger". Die park met sy oppervlakte van vier hektaar, wat sowat 1 000 meter bo seevlak lê, bied 'n natuurlike omgewing vir die diere met koue winters en warm, droë somers. 'n Klein museum, La Maison du Loup (Die Huis van die Wolf), verskaf meer inligting oor die wolwe. Die reservaat word vandag deur Anne Ménatory bestuur.
Kookkuns
Die Romeinse natuurwetenskaplike en skrywer Plinius prys in sy werk "Die Natuurgeskiedenis" reeds die kaassoorte van die Galliese provinsie Nemausus, en in die besonder dié van die dorpe Lesura en Gabalis, wat met die beste van die wêreld kan meeding.
Die huidige plaaslike kaassoorte soos die Bleu d'Auvergne, Cantal of Saint-Nectaire en die bergheuning van die gebied, die Miel des Monts de Lozère, kan dikwels nog as tuisgemaakte spesialiteite op die plaaslike boeremarkte gekoop word.
Die bekendste gereg van die streek, die Aligot, is 'n aartappelpuree, wat met Cantalkaas en knoffel afgerond word.
Johannes Stegman Kunsgalery
Die Johannes Stegman Kunsgalery is 'n galery op die kampus van die Universiteit van die Vrystaat in Bloemfontein. Elke jaar word daar verskeie tydelike kunsuitstallings gehou. Elke uitstalling het ook 'n openingsfunksie waartydens gassprekers, kunstenaars en kunshistorici genooi word as sprekers.
Mnr. Arrie Kuijers is tans kurator van die Johannes Stegman Kunsgalery. Verskeie beeldende kunste-studente asook studente in kunsgeskiedenis wat 'n goeie algemene kennis van en liefde vir beeldende kunste het, word as galery-assistente aangestel.
Billy House
Billy House (7 Mei 1889 – 23 September 1961) was 'n Amerikaanse akteur en skrywer. Hy was bekend vir sy rolle in die rolprente The Stranger (1946), Bedlam (1946), Inner Sanctum (1948), en Where Danger Lives (1950).
Hendrik Adriaan Lamprecht
Dr. Hendrik Adriaan Lamprecht (George 17 Augustus 1872 - George 11 April 1932) was 'n leraar in die Nederduitse Gereformeerde Kerk en die laaste drie jaar van sy lewe die Nasionale Party se Unie-Volksraadslid vir Colesberg.
Opleiding
Hoewel hy kleintyd min onderwys ontvang het, het hy hom as jong man aan die openbare skool op George ingeskryf en later is hy na Stellenbosch waar hy aan die Victoria-kollege in 'n betreklike kort tyd sy voor-B.A.-admissie afgelê het. In 1901 is hy tot die Kweekskool toegelaat en in 1904 gelegitimeer.
Twee gemeentes
Die volgende jaar is Lamprecht as hulpprediker georden van die toe agt jaar oue NG gemeente Johannesburg-Oos, waar ds. P.G.J. Meiring van 1897 die aanvoorwerk gedoen het, maar in 1904 vertrek het na die NG gemeente Graaff-Reinet. Kort daarna is Lamprecht as predikant van dié Johannesburgse gemeente georden en bevestig. Hier het hy tot 1912 gearbei, toe hy na die Vrye Universiteit van Amsterdam gaan vir verdere teologiese studie en sy doktorsgraad in 1915 behaal met die proefskrif "Het Nationalisme in de Jodenzending".